Wantage
Wantage je grad od 7,886 stanovnika na jugoistoku Engleske. Poznat je kao rodno mjesto kralja Alfreda Velikog (871.- 899.) pa njegova statua krasi glavni trg.

Geografske karakteristike 

Staro trgovište Wantage danas je dio Grofovije Oxfordshire, iako je sve do 1974. bio dio Grofovije Berkshire. On se rasprostire duž potoka Letcombe, udaljen oko 13 km jugozapadno od Abingdona, 24 km jugozapadno od Oxforda i 23 sjeverozapadno od Newburya.

Historija 

Wantage je izrastao tokom ranog srednjeg vijeka iz starijeg rimskog naselja u važan centar anglosaksonskih vladara Engleske, koji su u njemu podigli dvor. U njemu je 847. rođen kralj Alfred Veliki, a kralj Ethelred Nespremni je u njemu uz pomoć Nadbiskupa od Yorka Wulfstana izradio kodeks zakona - 995.

Izgleda da je početkom 13. vijeka postao feud rival kralja Ivana Bez Zemlje, Fulk FitzWarina, nakon tog su njegovi nasljednici igrali važnu ulogu u mjestu do 14. vijeka.

Za Engleskog građanskog rata tokom 17. vijeka, u Wantagu je razmješten mali kontigent rojalista, nakon što je Abingdon pao u ruke vojske parlamenta. 

Današnji Wantage je skromni servisni centar poljoprivrednog kraja, ali ima nešto Istraživalačkih institucija, među njima i Istraživalački centar za nuklearnu energiju (Harwell Science and Innovation Campus) u nedalekom selu Harwell, u kom radi dosta ljudi.

Znamenitosti

Svega 2.5 km zapadnije leži vapnenačko brdo Downsa - Bijeli konj (White Horse), poznato po reljefu iz željeznog doba - Ufingtonski bijeli konj.

Pobratimski gradovi 

  Mably, Loire, Francuska
  Seesen, Njemačka

Izvori

Vanjske veze

 Welcome to Wantage, Birthplace of King Alfred 

Gradovi u Engleskoj
Oxfordshire